EUR-Lex - 61996O0116 - FI
Avis juridique important
|
61996O0116
Yhteisöjen tuomioistuimen määräys (viides jaosto) 28 päivänä huhtikuuta 1998.
-
Reisebüro Binder GmbH.
-
Tuomion purkaminen - Ennakkoratkaisuasiassa annettu tuomio - Hakemuksen tutkittavaksi ottamisen edellytysten selvä puuttuminen.
-
Asia C-116/96 REV.
Oikeustapauskokoelma 1998 sivu I-01889
Tiivistelmä
Avainsanat
Ennakkoratkaisukysymykset - Asian saattaminen yhteisöjen tuomioistuimen käsiteltäväksi - Kansallisen tuomioistuimen arviointi asiasta - Pääasian asianosaisten purkamishakemus ennakkoratkaisuasiassa annetun tuomion ottamiseksi uudelleen käsiteltäväksi - Tutkimatta jättäminen(EY:n perustamissopimuksen 177 artikla; EY:n tuomioistuimen perussäännön 41 artikla; yhteisöjen tuomioistuimen työjärjestyksen 98-100 artikla)
Tiivistelmä
Perustamissopimuksen 177 artiklalla on luotu yhteisöjen tuomioistuimen ja kansallisten tuomioistuinten välille suora yhteistyömenettely, jonka aikana riidan asianosaisilla on ainoastaan tilaisuus esittää huomautuksiaan asiasta, jonka oikeudelliset seikat kansallinen tuomioistuin on selostanut.Perustamissopimuksen 177 artiklassa asetetuissa rajoissa on siis yksinomaan kansallisen tuomioistuimen tehtävä päättää siitä, saatetaanko asia yhteisöjen tuomioistuimen käsiteltäväksi ja miltä osin, ja on yksinomaan näiden tuomioistuinten tehtävä arvioida, saavatko ne riittävästi tietoa niiden ennakkoratkaisupyynnön johdosta annetusta tuomiosta vai onko niiden tarpeen saattaa asia uudelleen yhteisöjen tuomioistuimen käsiteltäväksi. Tämän vuoksi pääasian oikeudenkäynnin asianosaiset eivät voi EY:n tuomioistuimen perussäännön 41 artiklaan eivätkä työjärjestyksen 98-100 artiklaan vedoten pyytää mainitun 177 artiklan nojalla annettujen tuomioiden purkamista. Vain tällaisen tuomion vastaanottajana oleva kansallinen tuomioistuin voi tarvittaessa esittää yhteisöjen tuomioistuimelle uusia arviointiperusteita, jotka voivat johtaa siihen, että jo esitettyyn kysymykseen voidaan antaa erilainen vastaus.